ธปท.เผยยอดสินเชื่อรายใหญ่ย่านราชประสงค์2.3หมื่นล.
ธปท.เตรียมเรียกผ้บริหารธนาคารพาณิชย์หารือสรุปผลกระทบเสียหายกับระบบธนาคาร 26 พ.ค.เผยมียอดสินเชื่อรายใหญ่ที่ราชประสงค์-ดินแดง2.3หมื่นล้าน
25 พ.ค. 2553

ธปท.เตรียมเรียกผ้บริหารธนาคารพาณิชย์หารือสรุปผลกระทบเสียหายกับระบบธนาคาร 26 พ.ค.เผยมียอดสินเชื่อรายใหญ่ที่ราชประสงค์-ดินแดง2.3หมื่นล้าน
นาย สรสิทธิ์ สุนทรเกศ ผู้ช่วยผู้ว่าการฝ่ายกำกับสถาบันการเงินธนาคารแห่งประเทศไทย เปิดเผยว่า ในช่วงเย็นวันที่ 26 พ.ค. จะเชิญ ผู้บริหารระดับสูงของธนาคารพาณิชย์ทุกแห่งมาหารือ รวมถึงสรุปผลกระทบของการชุมนุม ที่มีต่อระบบธนาคารพาณิชย์รวมถึงรับฟังข้อเสนอถึงการผ่อนผันหลักเกณฑ์เพิ่มเติมสำหรับการช่วยเหลือลูกค้าของธนาคาร
"ส่วนความเสียหายหรือการปล่อยสินเชื่อสำหรับลูกค้ารายย่อย ธปท.ยังไม่มีข้อมูลมาแต่จะได้รับข้อมูลทั้งหมดในวันที่ 26 พ.ค.นี้ ขณะที่สินเชื่อลูกค้ารายใหญ่จากข้อมูลเบื้องต้นที่ได้ปล่อยให้กับลูกค้าบริเวณราชประสงค์ ดินแดง มียอดสินเชื่อทั้งหมดประมาณ 2.3หมื่นล้านบาทคิดเป็น 0.3%ของสินเชื่อทั้งหมด"นาย สรสิทธิ์กล่าว
อย่างไรก็ตามาในส่วนนี้ยังไม่เป็นหนี้เสียทั้งหมด และถึงจะเป็นหนี้เสียทั้งหมดก็กระทบการลงทุนของธนาคารเพียง 0.1% ซึ่งไม่กระทบต่อฐานะธนาคารพาณิชย์โดยรวม
ทั้งนี้ในการหารือของธปท.ร่วมกับผู้บริหารธนาคารพาณิชย์จะมีการหารือใน 2 ประเด็นหลักคือ 1.ให้ธนาคารประเมินลูกค้าที่ได้รับผลกระทบทั้งหมดที่เชื่อมโยงกัน รวมถึงมาตรการดูแลกระทบของธนาคาร และ 2.ให้ธนาคารเสนอความเห็นให้ธปท.เพิ่มเติมให้ผ่อนปรนหลักเกณฑ์